สวัสดีค่ะ หนูเคยกินยาคุมยี่ห้อนึง กินประมาณปีกว่า (แบบ 28 เม็ด) เดือนกุมภาพันธ์ปีนี้ (2021) หนูได้หยุดกินไป เพราะไม่อยากกินแล้ว แต่ว่าหนูกินหมดแผงของแผงนั้นเลยนะคะ. แล้วเดือนมีนาคมเดือนถัดมาประจำเดือนหนูก็มาเลยทันทีในวันที่ 21 มีนา ก็เป็นปกติค่ะ 5-6 วัน. เดือนถัดไปก็มาปกติค่ะคือวันที่ 22 เมษา. แต่ว่าวันที่ 17 พฤษภาคมที่ผ่านมา หนูได้มีเพศสัมพันธ์กับแฟนแบบไม่ป้องกัน แต่ว่าแฟนหลั่งนอก หนูเลยอยากลองตรวจดูว่าท้องหรือเปล่า หนูตรวจได้ประมาณวันไหนคะ? หรือมันเกี่ยวกับผลข้างเคียงของยาคุมที่หนูได้หยุดกินไปคะ? เพราะว่าคนที่จ่ายยาให้หนูเค้าบอกว่าถ้าหยุดกินยาคุมไป ประจำเดือนอาจจะยังไม่มาเลยทันที เพราะร่างกายต้องปรับตัว แต่ว่าของหนูมาเลยทันที 2 เดือน แต่พอเข้าเดือนที่ 3 กลับไม่มา
สวัสดีค่ะหาากหยุดกินยาคุมกำเนิดไปตั้งแต่เดือนกพ และหลังจากนั้นประจำเดือนก็มาตามปกติแล้ว ก็แสดงว่าน่าจะไม่มีฤทธิ์ของยาคุมกำเนิดที่เหลืออยู่ตอนนี้ถ้ามีเพศสัมพันธ์แบบไม่ป้องกัน ทำการหลั่งนอก ยังคงมีโอกาสตั้งครรภ์ได้ จึงควรตรวจยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.อีกครั้งและหาสาเหตุอื่นๆที่เป็นไปได้ต่อไป